पाएं अपने शहर की ताज़ा ख़बरें और फ्री ई-पेपरडाउनलोड करें
हजारीबाग पुलिस ने अस्पतालों पर मरीजों के बढ़ते दबाव और संक्रमितों को भारी परेशानी झेलते हुए देख 69 बेड का कोविड-19 वार्ड तैयार कर लिया है। इसमें पुलिस एसोसिएशन, पुलिस मेंस एसोसिएशन की अहम भूमिका रही है। इसका संचालन भी एसोसिएशन के लोग ही करेंगे। इस कोविड वार्ड का लाभ पूरे झारखंड की पुलिस को मिल पाएगा। यह सेंटर वार्ड संख्या 4 स्थित आरक्षी विद्यालय के निकट जेपीए मेंस संख्या तीन में बनाया गया है।
69 बेड के इस वार्ड में 25 जंबो ऑक्सीजन सिलेंडर की भी तत्काल व्यवस्था कर ली गई है। बताया गया कि इसको तैयार करने में पुलिस अकाडमी, जैप, जिला बल कि अहम भूमिका रही हैं। इसमें डीजीपी, आईजी ऑपरेशन, आईजी ट्रेनिंग, हजारीबाग एसपी का सपोर्ट रहा है। यह वार्ड पुलिस परिवार के लिए होगा। जहां बेड उपलब्धता के लिए संपर्क नंबर 9471194960 से बात की जा सकती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn